**PROVJERE U ONLINE NASTAVI**

PREDMET: **Hrvatski jezik**

UČITELJICA: **Ana Lisica**

RAZREDI: **8. a, 8. c**

**SUMATIVNO VREDNOVANJE**

**1. PROVJERA**

NASTAVNA JEDNICA**: Druga školska zadaća**

DATUM PROVJERE: **14. svibnja 2020.**

SAT: **11.30 – 13.05 h**

**NAČIN PROVJERE**: učenicima ću u virtualnu učionicu poslati tri teme. Oni odabiru temu te tijekom dva školska sata pišu sastav na način da ga naprije napišu u bilježnicu, a potom ga prepišu računalno u wordu (korelacija s predmetom Informatika) te pošalju učiteljici nakon 90 minuta. Učiteljica u dogovorenom roku ispravi zadaće, napiše komentare i ocijeni uradak. Ocjena se piše u prvu rubriku (Hrvatski jezik i kominikacija). Sastavom su obuhvaćena gramatička i pravopisna pravila, stil, komopzicija... sve uobičajene komponente za školsku zadaću.

**ANALITIČKA RUBRIKA ZA VREDNOVANJE ŠKOLSKE ZADAĆE**

|  |  |
| --- | --- |
| **SASTAVNICE** | **RAZINE OSTVARENOSTI KRITERIJA** |
| **3 boda** | **2 boda** | **1 bod** |
| **SADRŽAJ** | *Učenik oblikuje sadržaj u cijelosti zanimljivo i originalno.* | *Sadržaj je učenikove školske zadaće izvoran – učenikov, ali nije u potpunosti zanimljiv.* | *Sadržaj je učenikove školske zadaće izvoran – učenikov, ali nije u potpunosti zanimljiv.* |
| **KOMPOZICIJA I STIL** | *Kompozicijski model učenik dosljedno provodi ili ima drugu originalnu shemu kompozicije. Stil u potpunosti usklađuje sa sadržajem. učenik pokazuje bogatstvo rječnika, raznovrsnu primjenu izražajnih sredstava kao i uporabu različitih riječi koje služe za pojačavanje dojma.* | *Učenik oblikuje sve kompozicijske dijelove, ali ne postiže potpunu cjelovitost teksta. Učenik postiže punoću izraza, skladno izražavanje i jasno uobličene misli uz manje stilske nedostatke (bombastičnost, razlivenost, pretrpanost…).* | *Učenik vidljivo kompozicijski oblikuje tekst, ali jedan je dio teksta kompozicijski nesređen. Učenik sastavak stilski razvlači, ima nepotrebnih riječi i ponavljanja izraza. Ističe osobnu zamjenicu na početku rečenice.* |
| **PRAVOPIS I SLOVNICA** | *Pravopisno i slovnički potpuno točno učenik oblikuje školsku zadaću uz toleranciju jedne/dvije pogrješke.* | *Učenik čini tri pravopisne ili slovničke pogrješke u primjeni pravopisnih pravila.* | *Učenik ima četiri/ pet pravopisnih ili slovničkih pogrješaka u primjeni pravopisnih pravila.* |
| **RJEČNIK** | *Pokazuje bogatstvo rječnika i teži originalnosti.*  | *Uglavnom pokazuje bogatstvo rječnika i teži originalnosti.* | *Slabo pokazuje bogatstvo rječnika i ne teži originalnosti.* |

Ako sastavnica nije ostvarena niti na najmanjoj očekivanoj razini ili ne postoji, tada se za nju dodjeljuje 0 bodova. Kod vrednovanja naučenog primijenit će se bodovna skala:

**11 – 12 - odličan (5)**

**9 - 10 – vrlo dobar(4)**

**7 - 8 – dobar (3)**

**5 – 6 - dovoljan(2)**

**0 – 4 - nedovoljan(1)**

**2. PROVJERA – upisuje se u vremenik kao rok predaje npr. 30. travnja**

**NASTAVNA JEDNICA: LEKTIRA**

**– AKTIVNOST UČENIKA - KREATIVAN RAD**

**Napraviti STRIP u nekom od alata (Pixton, ...) nakon pročitanog lektirnog djela: R. Bach: Galeb Jonathan Livingston ili Antoine de Saint-Exupéry: Mali princ**

*Ako je učenik „digitalno onemogućen“, može strip nacrtati ručno i poslikati.*

DATUM PROVJERE: **rok predaje npr. do 30. travnja**, učiteljica će odrediti po tome jesu li učenici „došli do lektirnoga djela“.

**NAČIN PROVJERE**: Učiteljica će ocijeniti uradak poslan u virtualnu učionicu (poslikan) ili izrađen u nekom od digitalnih alata, vrednovat će se sadržaj stripa, smisao priče, je li učenik bio uspješan u skraćivanju priče, adaptaciji, je li poštivao elemente stripa, kako ga je vizualno osmislio itd.

**ANALITIČKA RUBRIKA ZA VREDNOVANJE STRIPA PO PRIČI**

|  |  |
| --- | --- |
| **SASTAVNICE** | **RAZINE OSTVARENOSTI KRITERIJA** |
| **3 boda** | **2 boda** | **1 bod** |
| **SADRŽAJ – FABULARNI TIJEK U STRIPU** | *Strip ima fabularni tijek koji se ne prekida, priča se iz stripa može iščitati. Fabula je prikazana slijedom kvadrata. Učenik oblikuje sadržaj stripa u cijelosti zanimljivo i originalno.* | *Strip ima fabularni tijek koji se ponekad prekida, priča se iz stripa može djelomično iščitati. Učenik oblikuje sadržaj stripa djelomično, nije u potpunosti zanimljiv i originalan.* | *Strip nema fabularni tijek koji se ne prekida, priča se iz stripa ne može iščitati. Učenik oblikuje sadržaj stripa djelomično, nije zanimljiv i originalan.* |
| **PRAVOPIS I SLOVNICA** | *Učenik pravilno primjenjuje pravopisne i gramatičke zakonitosti.* | *Učenik uglavnom primjenjuje pravopisne i gramatičke zakonitosti, čini pogreške.* | *Učenik ne primjenjuje pravopisne i gramatičke zakonitosti.* |
| **IZRAŽAJNA SREDSTVA STRIPA** | *Strip ima sva izražajna sredstva – sliku, riječ, kadar, plan, rakurs. Proces kadriranja u potpunosti ostvaren.* | *Strip ima neka izražajna sredstva – sliku, riječ, kadar, plan, rakurs. Proces kadriranja nije u potpunosti ostvaren.* | *Strip nema sva izražajna sredstva – sliku, riječ, kadar, plan, rakurs. Proces kadriranja nije u potpunosti ostvaren.* |
| **CRTEŽ U STRIPU** | *Pokazuje slikovno bogatstvo i originalnost.*  | *Uglavnom pokazuje slikovno bogatstvo i teži originalnosti.* | *Slabo pokazuje slikovno bogatstvo i ne teži originalnosti.* |

Ako sastavnica nije ostvarena niti na najmanjoj očekivanoj razini ili ne postoji, tada se za nju dodjeljuje 0 bodova. Kod vrednovanja naučenog primijenit će se bodovna skala:

**11 – 12 - odličan (5)**

**9 - 10 – vrlo dobar (4)**

**7 - 8 – dobar (3)**

**5 – 6 – dovoljan (2)**

**0 – 4 – nedovoljan (1)**

**FORMATIVNO VREDNOVANJE**

**3. PROVJERA – KVIZ – JEZIČNO GRADIVO – datum se upisuje u vremenik**

***UPISUJE SE SAMO POSTOTAK U RUBRIKU BILJEŽAKA I UČITELJU JE POVRATNA INFORMACIJA I POKAZATELJ ONOGA ŠTO SE I KAKO OBRADILO TE ONOG NAUČENOG.***

**NASTAVNA JEDNICA: Usustavljivanje i provjeravanje jezičnoga gradiva (Slovničko gradivo od 5. do 8. razreda)**

DATUM PROVJERE: **15. lipnja 2020.**

SAT: **11.30 – 12.20 h**

**NAČIN PROVJERAVANJA**: učenicima se u točno određeno vrijeme pošalje link za kviz provjere slovničkog gradiva i po točnosti zadataka određuje se **postotak riješenosti koji se upisuje u bilješku**. Tako će se provjeriti naučeno slovničko gradivo koje je važna sastavnica predmeta Hrvatski jezik.

**4. AKTIVNOST** – predane zadaće; riješeni poslikani zadatci iz radne bilježnice, interprtacije, prepisane lekcije, sažimanje lekcija... te provjeravanje točnosti tih zadataka – **prati se i upisuje u bilješku kao formativno vrednovanje.**

**Izradila: Ana Lisica, prof.**